यूपी: एक बार मानवता फिर हुई शर्मसार, घर के बाहर खेलती 7 साल की बच्ची के साथ दुष्कर्म के बाद हत्या
लड़की तीन भाई-बहनों में सबसे छोटी थी और उसके पिता सब्जी विक्रेता हैं। उसके लापता होने के बाद उसके परिजनों ने गुमशुदगी की शिकायत दर्ज कराई थी। उसकी तलाश में पुलिस की दो टीमें लगाई गईं थी, लेकिन वह नहीं मिली।
लखनऊ: मुरादाबाद के एक गांव में सात साल की बच्ची का अपहरण, उसके साथ दुष्कर्म और हत्या का मामला सामने आया है। पुलिस ने यह जानकारी दी। अल्पसंख्यक समुदाय की लड़की 22 दिसंबर को अपने घर के बाहर खेलते समय लापता हो गई थी।उसका शव शुक्रवार की रात उसके घर से करीब दो किलोमीटर दूर गन्ने के खेत में मिला था।शनिवार को किए गए एक शव परीक्षण ने पुष्टि हुई कि उसके साथ यौन उत्पीड़न किया गया है, और फिर उसकी हत्या की गई। पुलिस ने आईपीसी की धाराओं और पॉक्सो एक्ट के तहत रेप, हत्या की प्राथमिकी दर्ज की है।लड़की तीन भाई-बहनों में सबसे छोटी थी और उसके पिता सब्जी विक्रेता हैं। उसके लापता होने के बाद उसके परिजनों ने गुमशुदगी की शिकायत दर्ज कराई थी। उसकी तलाश में पुलिस की दो टीमें लगाई गईं थी, लेकिन वह नहीं मिली।शुक्रवार को एक किसान अपने खेत में गया तो क्षेत्र से दुगर्ंध आ रही थी, फिर उसने इसके स्रोत की तलाश शुरू कर दी, और तब उसे वहां उसका शव मिला। लड़की की मां ने कहा कि मैंने अपनी बेटी को हर जगह खोजा लेकिन वह नहीं मिली। मुझे अपनी बेटी के लिए न्याय चाहिए।